section_heading: Nagrade
paragraph_text: Ožujka 1993. obnovilo se Slovensko kulturno društvo Cankar i priredilo prve Cankareve dane s kulturnim, umjetničkim i društvenim programom. U suradnji s Teniskim klubom Iskra teen, organiziran je i Memorijalni teniski turnir, posvećen Janu Doršneru svibnja 1993. na granatama oštećenom školskom igralištu na Koševskom brdu. Urednik športske rubrike Oslobođenja Tomislav Počanić provjerio je tehničko stanje igrališta. Turnir je otvorio predsjednik Počasnog odbora Drago Bozja, okupili se su sarajevski Slovenci – članovi SKD Cankar, predstavnici branitelja, športski prijatelji i sugrađani. Osnivači studentskog teniskog kluba Dragan i Nemanja Hrnjez te Nenad Miletić su ručno prevrtali brojke na improviziranom semaforu. Vijest da se u opkoljenom Sarajevu održao teniski turnir posredstvom RTV BiH i švedske TV obišla je planet. Memorijalni turnir inicirao je oživljavanje teniske škole i stvaranje drugih klubova. Još u ratu je upisan u službeni Kalendar Teniskog saveza BiH. Turnir je postao tradicionalan i na njemu su nastupili poslije uspješni tenisači. Tehnički organizator turnira je TK Iskra teen uz podršku Slovenskog društva Cankar.